РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 04.10.2023 г.

Днес, 04.10.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                         ЗА ПРЕДСЕДАТЕЛ:  Боян Новански
                                                                         ЧЛЕНОВЕ:  Олга Керелска /online/
                                                                                              Стефан Петров
                                                                                              Огнян Дамянов
                                                                                              Йордан Стоев /online/

	   ОТСЪСТВА: Стефан Гроздев – председател на Комисия „Управление на собствеността.

   От администрацията на ВСС присъстваха: Стефка Инджова - директор на дирекция „УССВ“, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Предложение за актуализация на Инвестиционната програма на Висш съдебен съвет за 2023 г. по § 51-00 „Основен ремонт на ДМА“.
	   Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	По предложения проект на решение беше проведено обсъждане, като г-жа Керелска направи предложение да бъде изпратено окръжно писмо до административните ръководители на органите на съдебна власт, които са поели ангажимент да възлагат обществени поръчки за извършване на основен ремонт на сграден фонд и аксесорни услуги по изпълнението им с указания исканията за актуализиране на определени прогнозни стойности на обществени поръчки  да се правят след мотивирана преценка относно необходимостта от съответната актуализация. Да се дадат указания административните ръководители да полагат необходимите усилия за съкращаване на сроковете за подготовка и обявяване на обществени поръчки, с цел да не се налага актуализиране на прогнозните стойности. Г-жа Инджова направи уточнението, че според разпоредбата на чл. 21, ал. 2 от ЗОП прогнозната стойност на обществената поръчка трябва да е актуална към датата на откриването й, като възложителят може да изчисли пазарната стойност въз основа на проведени пазарни проучвания или консултации, което обосновава актуализирането на стойността към датата на обявяването. Г-н Новански направи предложение да се възложи на дирекция „Управление на собствеността на съдебната власт“ да подготви проект на писмо до административните ръководители на ОСВ с изложените мотиви, в срок до 14 дни, което да се обсъди в следващо заседание на Комисията. Предложението му беше прието единодушно от останалите членове на КУС.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1.ОДОБРЯВА актуализирано поименно разпределение на разходите за придобиване на дълготрайни материални активи /ДМА/ и по §51-00 „Основен ремонт на ДМА“ на органите на съдебната власт за 2023 г. като включва нови обекти:
- обект „Основен ремонт на сграда с идентификатор 10135.3516.82.1 в УПИ III, кв. 2, част от 26 м.р. ПИ 10135.3516.82 гр. Варна, ул. „Георги Атанасов“ № 2“;
- обект „Изработване на оценка на съответствието на инвестиционен проект „Внедряване на мерки за енергийна ефективност, подмяна на котел и захранването му с газ, ремонт на административна сграда „Съдебна палата“ и пристройка за асансьор, находяща се в УПИ I (ПИ с идентификатор 40909.118.221) в кв. 225 по плана на гр. Кърджали“, 
чрез извършване на вътрешно - компенсирана промяна, като общата годишна задача за придобиване на ДМА и основен ремонт на ДМА в размер на                 18 998 880 лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2023 г.“ 

1.2. ПРЕДЛАГА на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите за придобиване на дълготрайни материални активи /ДМА/ и по §51-00 „Основен ремонт на ДМА“ на органите на съдебната власт за 2023 г. като включва нови обекти:
- обект „Основен ремонт на сграда с идентификатор 10135.3516.82.1 в УПИ III, кв. 2, част от 26 м.р. ПИ 10135.3516.82 гр. Варна, ул. „Георги Атанасов“ № 2“;
- обект „Изработване на оценка на съответствието на инвестиционен проект „Внедряване на мерки за енергийна ефективност, подмяна на котел и захранването му с газ, ремонт на административна сграда „Съдебна палата“ и пристройка за асансьор, находяща се в УПИ I (ПИ с идентификатор 40909.118.221) в кв. 225 по плана на гр. Кърджали“, 
чрез извършване на вътрешно - компенсирана промяна, като общата годишна задача за придобиване на ДМА и основен ремонт на ДМА в размер на                 18 998 880 лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2023 г.“ 

1.3. ВНАСЯ предложението като редовна точка в следващо редовно заседание на Пленума на Висшия съдебен съвет, след съгласуване с Комисия „Бюджет и финанси“ към Пленума на Висшия съдебен съвет.
1.4. ВЪЗЛАГА на дирекция „Управление на собствеността на съдебната власт“ да подготви проект на писмо до административните ръководители на ОСВ, в срок до 14 дни, с оглед организиране работата им като възложители по ЗОП за определяне на прогнозната стойност на обществени поръчки, тяхната подготовка и провеждане.

	2.ОТНОСНО: Изпълнение на решение по т. 3.4. от протокол № 22/17.08.2023 г. на Комисия „Управление на собствеността“ във връзка с изграждане на нова съдебна сграда в УПИ XXVIII за „обществено и делово обслужване“, кв. 27, поземлен имот с идентификатор № 10135.3516.237, гр. Варна, община Варна.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	2.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	2.2.ПРИЕМА „РЕДИСКАВЪР“ ЕООД за изпълнител на „Консултантска услуга във връзка с подготовка на обществена поръчка за избор на изпълнител (градоустройство, инвестиционно проектиране)/инженеринг и авторски надзор на обект „Нова съдебна сграда в УПИ XXVII за обществено и делово обслужване, кв. 27, 26 м.р., гр. Варна, община Варна“ с ценово предложение на стойност 24 800,00 лв. без ДДС или 29 760 лв. с ДДС.
Мотиви: Офертата на „РЕДИСКАВЪР“ ЕООД е получена след публикуване на покана за предоставяне на оферти за изпълнение на услугата в Централизираната автоматизирана електронна система „Електронни обществени поръчки“ /ЦАИС ЕОП. Дружеството е предоставило допълнителни документи, които доказват необходимите опит, технически и професионални способности на екипа от специалисти, за изпълнение на услугата.
2.3.ИЗПРАЩА на дирекция „Правна“, отдел „Обществени поръчки“ чрез Главен секретар на ВСС за предприемане на действия по компетентност необходимите документи за сключване на договор с „РЕДИСКАВЪР“ EООД за изпълнение на „Консултантска услуга във връзка с подготовка на обществена поръчка за избор на изпълнител (градоустройство, инвестиционно проектиране)/инженеринг и авторски надзор на обект „Нова съдебна сграда в УПИ XXVII за обществено и делово обслужване, кв. 27, 26 м.р., гр. Варна, община Варна“ на стойност 24 800,00 лв. без ДДС или 29 760 лв. с ДДС. ПРЕДЛАГА упълномощеният от Пленума на Висшия съдебен съвет Възложител на обществената поръчка да представи пред Пленума на Висшия съдебен съвет изготвеното от Изпълнителя на обществената поръчка мотивирано предложение за определяне вида процедура, съгласно Закона за обществените поръчки за избор на изпълнител на услуга за проектиране (градоустройство, проектиране)/инженеринг и авторски надзор на обект „Нова съдебна сграда в УПИ XXVIII за „обществено и делово обслужване, кв. 27, 26 м.р., гр. Варна, община Варна“ за запознаване и произнасяне, с оглед последващи действия от страна на Изпълнителя за изпълнение на възложената консултантска услуга.
2.4.ИЗПРАЩА решението на Комисия „Бюджет и финанси“ към Пленума на Висшия съдебен съвет за сведение.
	2.5.ВЪЗЛАГА на дирекция „Управление на собствеността на съдебната власт“ на следващо заседание на Комисия „Управление на собствеността“ да докладва за резултатите от изпълнението на консултантската услуга по т. 2.2 за запознаване и произнасяне, като организира участието на административните ръководители на органите на съдебна власт в гр. Варна в заседанието. 

	3.ОТНОСНО: Определяне на състав на Експертен технико – икономически съвет (ЕТИС) към дирекция „Управление на собствеността на съдебната власт“ за оценка и приемане на инвестиционен проект за обект „Основен ремонт и преустройство на част от имот публична държавна собственост, находящ се на бул. „Александър Стамболийски“ № 82 за нуждите на специализираните органи на съдебната власт - съд и прокуратура“, подобект „Подземен паркинг в имот ИН 68134.305.369“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	3.1.ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“ в АВСС.
	3.2.УТВЪРЖДАВА предложения в доклада състав на ЕТИС за разглеждане и оценка на инвестиционен проект на подобект „Подземен паркинг в имот ИН 68134.305.369“ във фаза „Идеен проект“.
	3.3.ВЪЗЛАГА на дирекция „Управление на собствеността на съдебната власт“ да докладва за взетите решения от ЕТИС за разглеждане на инвестиционния проект за „Подземен паркинг в имот ИН 68134.305.369“ във фаза „Идеен проект“ на следващо заседание на Комисия „Управление на собствеността“ към Пленума на Висшия съдебен съвет.

4.ОТНОСНО: Съобщение за одобрен подробен устройствен план – частично изменение на плана за застрояване за УПИ XLII „за търговия и общ. обслужване“ в кв. 8 по плана на с. Юндола, общ. Велинград със Заповед № 1352/1506.2023 г.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

4.1. ПРИЕМА за сведение Заповед № 1352/15.09.2023 г. на кмета на община Велинград за одобряване на подробен устройствен план – частично изменение на плана за застрояване за УПИ XLII „За търговия и общ. обслужване“ в кв. 8 по плана на с. Юндола, община Велинград. 

4.2. ИЗПРАЩА решението на община Велинград за сведение.

	- Текущи ремонти:

	5.ОТНОСНО: Писмо от административния ръководител на Районен съд – Тополовград за осигуряване на финансови средства за спешен/авариен ремонт на парен котел в сградата на съда.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	5.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	5.2.ПРИЕМА за целесъобразно и неотложно извършването на авариен ремонт на водогреен котел в сградата на РС – Тополовград на ул. „Иван Вазов“ № 2, гр. Тополовград, в размер на 1 680,00 лв. с ДДС, съгласно предоставената икономически най - изгодна оферта от административния ръководител на съда.
	Мотиви: Целесъобразно е извършването на ремонта да се извърши в кратки срокове, с оглед предоставянето на нормална работна среда на магистрати и служители през предстоящия отоплителен сезон. Ремонтните работи са аварийни и неотложни и попадат в обхвата на чл. 12 и §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на РС - Тополовград 
за периода 2018 г. – 2023 г.
година	Корекция на бюджета на ОСВ за извършване на текущ ремонт	Вид на текущия ремонт	
2018	0,00 лв.	няма	
2019	0,00 лв.	няма	
2020	0,00 лв.	няма	
2021	0,00 лв.	няма	
2022	0,00 лв.	няма	
2023	0,00 лв.	Няма заявени текущи ремонти през 2023г.	

5.3. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на РС - Тополовград с финансови средства в размер на 1 680,00 лв. с ДДС за авариен ремонт на водогреен котел в сградата на съда, находяща се на адрес ул. „Иван Вазов“ № 2, гр. Тополовград. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
5.4. ИЗПРАЩА решението на административния ръководител на РС – Тополовград за сведение.

	- Управление на собствеността:

6.ОТНОСНО: Съгласуване на проект на Решение на Министерски съвет за безвъзмездно предоставяне за управление на част от имот – публична държавна собственост, на Висшия съдебен съвет за нуждите на Върховния административен съд.
Приложение: Доклад от Елеонора Иванова – главен експерт - икономист в отдел „Управление на собствеността“, дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

6.1.ПРИЕМА доклада на Елеонора Иванова – главен експерт икономист в отдел „Управление на собствеността“, дирекция „Управление на собствеността на съдебната власт”.

6.2.ПРЕДЛАГА на Пленума на Висшия съдебен съвет да приеме следното решение:

1.СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 6231/29.09.2023 г. от главния секретар на Министерство на регионалното развитие и благоустройството, относно проект на решение на Министерския съвет за отнемане поради отпаднала нужда от Комисията за противодействие на корупцията и за отнемане на незаконно придобитото имущество правото на управление върху част от имот – публична държавна собственост, намиращ се в област София, община Столична, гр. София, район „Възраждане“, пл. „Света Неделя“ № 6, сграда № 3, ет. 4, представляваща част от самостоятелен обект в сграда с идентификатор 68134.304.405.3.4 по кадастралната карта и кадастралните регистри на гр.София, целият със застроена площ 294,53 кв.м., съставляваща помещения  № № 307 и 308, всяко от тях с площ от 22 кв.м., подробно описани в Акт за публична държавна собственост /АПДС/ № 10766/22.04.2021 г., утвърден от областния управител на област София, и за безвъзмездното й предоставяне за управление на Висшия съдебен съвет, за нуждите на Върховния административен съд. 

2.ИЗПРАЩА решението на главния секретар на Министерство на регионалното развитие и благоустройството по компетентност. 

6.3.ВНАСЯ предложението като допълнителна точка в редовното заседание на Пленума на ВСС, насрочено за 05.10.2023 г. 

7.ОТНОСНО: Проект на решение за възлагане стопанисването на недвижим имот, находящ се в област Търговище, община Търговище, гр. Търговище.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

7.1. ПРЕДЛАГА на Пленума на Висшия съдебен съвет да приеме следното решение:
1. ИЗМЕНЯ И ДОПЪЛВА решение по т. 35 от протокол № 9/09.03.2017 г. на Пленума на ВСС за възлагане на стопанисването на предоставените в управление на Пленума на ВСС, недвижими имоти - публична/частна държавна собственост в Апелативен район – Варна, изменено и допълнено с решение по т. 20 от протокол № 4/08.02.2018 г., т. 3 от протокол № 23/20.09.2018 г., т. 49 от протокол № 12/30.05.2019 г. и по т. 26 от протокол № 25/21.06.2022 г. на Пленума на ВСС,  в частта по т. 35.V„Област Търговище“,  по следния начин:    
2.  СЪЗДАВА се нова т. 35.V.4:
 „- на административния ръководител – председател на Административен съд – Търговище,  поземлен имот – публична държавна собственост с идентификатор 73626.507.722, заедно с построената в него сграда с идентификатор 73626.507.722.1, намиращ се в гр. Търговище, ул. „П. Р. Славейков“ № 47.“

3. ИЗПРАЩА решението на административния ръководител на Административен съд – Търговище, за сведение.

7.2. ВНАСЯ предложението като редовна точка в следващото редовно заседание на Пленума на ВСС.

8.ОТНОСНО: Проект на решение за възлагане стопанисването на недвижим имот - частна държавна собственост в област Кюстендил, община Дупница, гр. Дупница.
Приложение: Доклад от Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

8.1.ПРИЕМА доклада на Стоян Димитров – главен експерт -юрист в отдел „Управление на собствеността“, дирекция „Управление на собствеността на съдебната власт”.

8.2.ПРЕДЛАГА  на Пленума на Висшия съдебен съвет да приеме следното решение:
1. ОТМЕНЯ решение по т. 39 от протокол № 16/25.05.2017 г. на Пленума на ВСС, изменено и допълнено с решение по т. 86 от протокол № 21/19.07.2018 г., т. 71 от протокол № 28/21.11.2019 г., т. 59 от протокол № 29/05.12.2019 г., т. 41 от протокол № 30/12.12.2019 г., т. 51 от протокол № 28/19.11.2020 г., т. 23, т. 24 от протокол № 11/10.06.2021 г. на Пленума на ВСС и по т. 10 от протокол № 25/04.08.2021 г., т. 9 от протокол № 28/16.09.2021 г., т. 8 от протокол № 26/03.08.2022 г. и т. 17 от протокол № 27/17.08.2022 г. на комисия „Управление на собствеността“ към Пленума на ВСС с делегирани правомощия на Пленума на ВСС в частта на раздел I, т. 11 „На Районен съд – Дупница:
 - апартамент № 12, намиращ се в гр. Дупница, ж.к. „Дупница“ № 2, ет. 2“.
2. ИЗМЕНЯ И ДОПЪЛВА решение по т. 39 от протокол № 16/25.05.2017 г. на Пленума на ВСС, изменено и допълнено с решение по т. 86 от протокол № 21/19.07.2018 г., т. 71 от протокол № 28/21.11.2019 г., т. 59 от протокол № 29/05.12.2019 г., т. 41 от протокол № 30/12.12.2019 г., т. 51 от протокол № 28/19.11.2020 г., т. 23, т. 24 от протокол  № 11/10.06.2021 г. на Пленума на ВСС и по т. 10 от протокол № 25/04.08.2021 г.,  т. 9 от Протокол № 28/16.09.2021 г., т. 8 от Протокол № 26/03.08.2022 г. и т. 17 от Протокол № 27/17.08.2022 г. на комисия „Управление на собствеността“ към Пленума на ВСС с делегирани правомощия на Пленума на ВСС в раздел I, т. 12: „На Прокуратурата на Република България“ със следния текст: 
„- апартамент № 12, намиращ се в гр. Дупница, ж.к. „Дупница“ № 2, ет. 2.“ 
3. ВЪЗЛАГА на административния ръководител на Районен съд – Дупница и Главния прокурор на Република България да организират в едномесечен срок от приемане на решението предаването и приемането на ведомственото жилище, находящо се в гр. Дупница, ж.к. „Дупница“ № 2, ет. 2, ап. 12.
4. ИЗПРАЩА решението на Главния прокурор на Република България на разпореждане и на административния ръководители на Районен съд - Дупница, за сведение и изпълнение.

8.3. ВНАСЯ предложението като редовна точка в следващото редовно заседание на Пленума на ВСС.

ЗА ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              БОЯН НОВАНСКИ